* Στη γλώσσα Python υπάρχει διαφορά ανάμεσα σε μικρά και κεφαλαία (υπάρχει η εντολή print αλλά δεν υπάρχει η εντολή PRint)
* Όταν ξεκινάω να γράψω μία νέα γραμμή τα κενά έχουν σημασία (προς το παρόν δεν αφήνω κενό)
* Μπορώ να χρησιμοποιώ Αντιγραφή και επικόλληση με δεξί κλικ (copy & paste)
* Πατήστε ανά διαστήματα File –> save και αποθηκεύστε το πρόγραμμα με το όνομα 1.py στο δικό σας φάκελο. ΟΛΑ ΤΑ ΠΡΟΓΡΑΜΜΑΤΑ ΣΤΗ ΓΛΩΣΣΑ PYTHON ΕΧΟΥΝ ΤΗΝ ΚΑΤΑΛΗΞΗ .py
* Όλες οι μεταβλητές μπορεί να έχουν για όνομα γράμματα του λατινικού αλφαβήτου (a,b,c…)αριθμούς και κάτω παύλα\_αλλά απαγορεύεται να ξεκινάνε από αριθμό.(όλα τα άλλα σύμβολα απαγορεύονται και τα κενά επίσης)

***Αντιστοίχιση εντολών ψευδοκώδικα με εντολές Python***

|  |  |  |
| --- | --- | --- |
| **Ψευδοκώδικας** | **Εντολή Python** | **Επεξήγηση** |
| Εμφάνισε ‘Αυτό είναι το πρώτο μου πρόγραμμα’ | print ‘αυτό είναι το πρώτο μου πρόγραμμα’ | Εμφανίζει το μήνυμα μέσα στα ‘αυτάκια’ και αλλάζει γραμμή |
| Εμφάνισε ‘ Το αποτέλεσμα είναι ‘,x | print ‘Το αποτέλεσμα είναι ‘,x | Εμφανίζει το μήνυμα και ότι τιμή έχει η μεταβλητή x εκείνη τη στιγμή και αλλάζει γραμμή. Μπορώ με κόμμα να βάλω όσα «κομμάτια» κειμένου θέλω είτε συνεχόμενα είτε να εναλλάσσονται με μεταβλητές. |
| Χ<–5 Ή Χ=5 | x=5 | Βάζω μέσα στην μεταβλητή Χ τον αριθμό 5 |
| Διάβασε x | x=int (input(‘Δώσε έναν ακέραιο αριθμό’)) | Παίρνει από το πληκτρολόγιο έναν ακέραιο (int) αριθμό και τον τοποθετεί μέσα στην μεταβλητή x Δηλαδή έναν αριθμό χωρίς κόμμα. Π.χ 5 , -23 κλπ. |
| Διάβασε y | y=float(input(‘Δώσε έναν πραγματικό αριθμό’)) | Παίρνει από το πληκτρολόγιο έναν πραγματικό (float) αριθμό και τον τοποθετεί μέσα στην μεταβλητή x Δηλαδή έναν αριθμό που μπορεί να έχει κόμμα π.χ το μήκος σε μέτρα μιας αίθουσας μπορεί να είναι 4.35 Το κόμμα για την Python είναι η τελεία π.χ. το 0.4 |
| Διάβασε z | z=raw\_input(‘Δώσε το όνομά σου’) | Παίρνει από το πληκτρολόγιο ένα κείμενο π.χ. ΧΡΗΣΤΟΣ και το τοποθετεί στη μεταβλητή z . Μετά από αυτή την εντολή αν δώσω την εντολή print(z) θα εμφανιστεί το κείμενο π.χ. ΧΡΗΣΤΟΣ |

**Ασκήσεις**

1.Να γράψετε πρόγραμμα σε γλώσσα python το οποίο να εμφανίζει το μήνυμα αυτό είναι το πρώτο μου πρόγραμμα.(Αποθήκευση με το όνομα ask1\_f1)

ΛΥΣΗ: print ‘Αυτό είναι το πρώτο μου πρόγραμμα’

2. Να γράψετε πρόγραμμα το οποίο να βάζει μέσα σε μία μεταβλητή Χ την τιμή 5 και να εμφανίζει το περιεχόμενό της.(Αποθήκευση με το όνομα ask2\_f1)

ΛΥΣΗ: Χ=5

print X

3. Να γράψετε πρόγραμμα το οποίο να βάζει μέσα σε μία μεταβλητή Y την τιμή 10\*34 και να εμφανίζει το περιεχόμενό της.(Αποθήκευση με το όνομα ask3\_f1)

4. Να γράψετε πρόγραμμα το οποίο να βάζει μέσα σε μία μεταβλητή Z την τιμή 13.45 και να εμφανίζει το περιεχόμενό της.(Αποθήκευση με το όνομα ask4\_f1)

5. Να γράψετε πρόγραμμα το οποίο να βάζει μέσα σε μία μεταβλητή onoma την τιμή ‘ΧΡΗΣΤΟΣ’ και να εμφανίζει το περιεχόμενό της.(Αποθήκευση με το όνομα ask5\_f1)